ai4bharat/Pralekha huggingface dataset:
وزارتِ تعلیم
بال بھون
قومی تعلیمی پالیسی 2020 ملک میں اسکول اور اعلیٰ تعلیمی نظام میں مکمل تبدیلی کی راہ ہموار کرتی ہے۔ نئی تعلیمی پالیسی  2020 کی نمایاں خصوصیات درج ذیل ہیں:-
- نئی پالیسی اسکولوں اور ایچ ای آئیز دونوں میں کثیر لسانیت کو فروغ دیتی ہے۔ انڈین انسٹی ٹیوٹ آف ٹرانسلیشن اینڈ انٹرپریٹیشن قائم کیا جائے گا۔
- نئی پالیسی کا مقصد 2030 تک اسکولی تعلیم میں 100 فیصد جی ای آر کرنا ہے۔
- 12 سال کی اسکولی تعلیم اور 3 سال آنگن واڑی/ پری اسکولی تعلیم کانیا 5+3+3+4 اسکولی نصاب ۔
- بنیادی خواندگی اور حساب دانی پر زور، اسکول میں تعلیمی اسٹریم، غیر نصابی، پیشہ ورانہ اسٹریمز کے درمیان کوئی سخت علیحدگی نہیں؛ پیشہ ورانہ تعلیم انٹرنشپ کے ساتھ چھٹی جماعت سے شروع ہوگی۔
- 360 ڈگری مجموعی پروگریس کارڈ کے ساتھ تشخیصی اصلاحات اور لرننگ نتائج حاصل کرنے کے لیے طالب علم کی پیشرفت کو ٹریک کرنا۔ مکمل تشخیص کے لئے معیار قائم کرنے والے ایک ادارے کے طور پر پرکھ ، کے نام سے ایک قومی تشخیصی مرکز قائم کیا جائے گا۔
- معیارات کا کم از کم سیٹ قائم کرنے کے لیے بنیادی پیمانہ  کےلئے اسٹیٹ اسکول اسٹینڈرڈز اتھارٹی  قائم کرنا ہے جس پر تمام اسکولوں کو عمل کرناگا۔
- 2030 تک اسکولی اساتذہ کے لئے کم از کم ڈگری کوالیفکیشن کے لئے اساتذہ کی تعلیم کو کثیر شعبہ جاتی ماحول اور چار سالہ بی ایڈ انٹریگریٹیڈ میں منتقل کرنا۔
- 100 فیصد نوجوانوں اور بالغوں کی خواندگی کا حصول۔
- اعلیٰ تعلیم میں جی ای آر کو 2035 تک 50 فیصد تک بڑھایا جائے گا۔
- اعلیٰ تعلیمی نصاب میں مضامین کی لچک ہو۔
- اکیڈمک بینک آف کریڈٹ کے ذریعے ایک سے زیادہ اندراج / اخراج، اور کریڈٹ کی منتقلی۔
- ایک مضبوط تحقیقی کلچر کو فروغ دینے کے لیے نیشنل ریسرچ فاؤنڈیشن قائم کیا جائے گا۔
- اعلی تعلیم کا ہلکا لیکن سخت ضابطہ، مختلف کاموں کے لیے چار الگ الگ عمودی کے ساتھ واحد ریگولیٹر- ہائیر ایجوکیشن کمیشن آف انڈیا ۔
- گریڈڈ ایکریڈیشن کے شفاف نظام کے ذریعے کالجوں کو درجہ بندی کی خود مختاری دینے کے لیے مرحلہ وار طریقہ کار وضع کیا جائے گا۔
- این ای پی 2020 مساوات کے ساتھ ٹیکنالوجی کے استعمال میں اضافے کی حامی ہے۔ نیشنل ایجوکیشنل ٹیکنالوجی فورم بنایا جائے گا۔
- این ای پی 2020پسماندہ علاقوں اور گروپوں کے لیے صنفی شمولیت فنڈ، خصوصی تعلیمی زونز کے قیام پر زور دیتی ہے۔
این ای پی 2020کا پیرا 7.11، تجویز کرتا ہے کہ ہر ریاست کو موجودہ "بال بھون" کو مضبوط بنانے یا قائم کرنے کی ترغیب دی جائے گی جہاں ہر عمر کے بچے ہفتے میں ایک بار  یا اکثر ، ایک خصوصی دن کے بورڈنگ اسکول کے طور پر آرٹ سے متعلق، کیریئر سے متعلق، اور کھیل سے متعلق سرگرمیوں میں حصہ لینے کے لئے جاسکیں۔
یہاں یہ بتانا مناسب ہوگا کہ تعلیم بھارت کے آئین کے عین مطابق ہے اور اسکولوں اور متعلقہ اداروں کا قیام ریاست اور مرکز کے زیر انتظام علاقوں کے دائرہ اختیار میں ہے۔ لہذا، یہ متعلقہ ریاستی حکومت کا کام ہے کہ وہ اپنے دائرہ اختیار میں بال بھونوں کے قیام کا فیصلہ کرے۔
یہ جانکاری وزیر مملکت برائے تعلیم محترمہ اناپورنا دیوی نے آج لوک سبھا میں ایک تحریری جواب میں دی۔
وزارت خزانہ
محکمہ انکم ٹیکس کی بہا رمیں تلاشی مہم
بہار کے پورنیہ، کٹیہار اور سہرسہ میں دو سرکاری ٹھیکیداروں کے ٹھکانوں پر گزشتہ 19 اکتوبر 2020ء کو محکمہ انکم ٹیکس نے تلاشی کی کارروائی کی ہے، جبکہ بھاگلپور کے ایک سلک کاروباری کے یہاں بھی چھاپہ مارا گیا۔ یہ تلاشی مہم ان خفیہ اطلاعات پر شروع کی گئی ، جن میں انہیں بتایا گیا تھا کہ ان کے پاس نامعلوم ذرائع سے کمائی ہوئی کافی دولت ہے ، جن کا وہ مختلف مقاصد کے لئے استعمال کررہے ہیں۔
ان ٹھیکیداروں نے مزدوروں، مال برداری اور ایندھن کے اخراجات کو لے کر غلط دعوے کئے تھے، جن کا ان کے پاس کوئی دستاویزی ثبوت نہیں تھا‘ مزید یہ بھی پایا گیا کہ انہوں نے فرضی پارٹیوں کے نام سے بینکوں سے کیش رقم نکالی ہے۔ تلاشی کے دوران ان کے قبضہ سے فرضی دستاویزات کے ساتھ ساتھ دستخط شدہ خالی چیک بھی برآمد کئے گئے۔ جنہیں محکمہ کے افسران نے اپنے قبضہ میں لے لیا۔ کچھ معاملوں میں پایاگیا کہ اخراجات کی فرضی رسید یں کاٹی گئی ہیں۔ ان کے پاس ایسے دوسرے اکاؤنٹ بھی تھے ، جن میں وہ رقمیں جمع کرواتے تھے، پھر اس رقم کو وہ فکسڈ ڈپازٹ کروالیتے تھے اور اس رقم کا استعمال وہ سرکاری ٹھیکوں کی نیلامی میں کرتے تھے۔ بینکوں سے جو کیش رقم نکالی گئی وہ ان کے بارے میں بھی کوئی صحیح جواب نہیں دے سکے۔ یہ بھی پایاگیا کہ ان اکاؤنٹوں سے انہوں نے بڑی بڑی نقد رقمیں نکال رکھی ہیں۔ غیر اعلانیہ کھاتوں سے جولین دین انہوں نے کیا، اس کی جانچ کی جارہی ہے۔
تلاشی کے دوران بڑی تعداد میں نقدی، فکسڈ ڈپازٹ اور 2.4کروڑ روپے سے زیادہ رقم، ان کے گھروں سے برآمد ہوئی۔ سلک ٹھیکیدار کے معاملہ میں 10 کروڑ سے زیادہ کی مالیت کی سلک برآمد ہوئی جس کا کوئی اندراج نہیں تھا۔ دستاویزات کی جانچ کے دوران پایا گیا کہ وسیع پیمانے پر غیر منقولہ جائیداد کی خرید پر ، موٹی رقمیں خرچ کی گئی ہیں، جن کا کوئی اندراج نہیں ہے۔ ان جائیدادوں کی قیمت کا اندازہ لگایا جارہا ہے۔ مزید تفتیش جاری ہے۔
وزارت خزانہ
سترہ ریاستوں کو مالیہ کے خسارے کے لئے 9871کروڑروپے کی گرانٹ جار ی کی گئی
رواں مالی سال کے دوران ریاستوں کو مالیہ کے خسارے کے لئے کُل 49355 کروڑروپے کی گرانٹ جاری کی گئی
نئی دہلی10 اگست2021: وزارت خزانہ کے اخراجات کے محکمے نے 9 اگست 2021 کو ریاستوں کو اختیارات کی منتقلی کے بعد مالیہ کے خسارے  کے لئے ریاستوں کو 9871 کروڑروپے کی گرانٹ کی 5 ماہی قسط جاری کردی ہے۔ اس قسط کے اجرا کے ساتھ رواں مالی سال کے دوران پی ڈی آر پی کے طورپر اہل ریاستوں کو کُل 49355 کروڑ رو پے کی رقم دی جاچکی ہے۔
اس مہینے جاری کردہ گرانٹ کی ریاستوں کے حساب سے تفصیلا ت اور 22-2021 میں ریاستوں کو جاری کردہ پی ڈی آر ڈی گرانٹ کی کُل رقم کی تفصیلات ضمیمے میں شامل ہیں۔
اختیارات کی منتقلی کے بعد مالیہ میں خسارے سے متعلق گرانٹ آئین کی دفعہ 275 کے تحت ریاستوں کو فراہم کی جاتی ہے۔ یہ گرانٹ اختیارات کی منتقلی کے بعد ریاستوں کو مالیہ میں ہونےوالے نقصان کو پورا کرنے کی خاطر 15 ویں مالی کمیشن کی سفارشات کے مطابق ماہانہ قسطوں میں جاری کی جاتی ہے۔ کمیشن نے 22-2021 کے دوران 17 ریاستوں کو پی ڈی آر ڈی گرانٹ جاری کرنے کی سفارش کی ہے۔
اہل ریاستیں یہ گرانٹ حاصل کرتی ہیں اور اس گرانٹ کی رقم کا فیصلہ ایک جائزے کے مطابق اختیارات کی منتقلی کو دھیان میں رکھتے ہوئے ریاست کے مالیہ اور اخراجات کے درمیان پرفرق کی بنیاد پر کیا جاتا ہے۔
15 ویں مالی کمیشن نے مالی سال 21-2020 میں 17 ریاستو ں کو پی ڈی آر ڈی گرانٹ کے طورپر کُل 118452 کروکڑروپے کی گرانٹ کی سفارش کی ہے۔ اس میں سے اب تک 49355 کروڑروپے  جاری کئے جاچکے ہیں۔
15 ویں مالی کمیشن نے جن ریاستوں کے لئے پی ڈی آر ڈی گرانٹ کی سفارش کی ہے ، ان میں آندھر ا پردیش ، آسام ، ہریانہ ، ہماچل پردیش ، کرناٹک ، کیرالہ ، منی پور ، میگھالیہ ، میزورم ، ناگالینڈ ، پنجاب ، راجستھان ،سکم ، تمل ناڈو ،تریپورہ ، اتراکھنڈ اور مغربی بنگال شامل ہیں۔
اختیارات کی منتقلی کے بعد مالیہ کے خسارے سے متعلق جاری کردہ گرانٹ کی ریاستوں کے حساب سے تفصیلات
|
|
نمبر شمار
|
|
ریاست کا نام
|
|
جولائی 2021 میں جاری کردہ رقم


|
|
22-2021 کے دوران جاری کردہ کل رقم

|
|
|
|
آندھرا پردیش
|
|
1438.08
|
|
7190.42
|
|
|
|
آسام
|
|
531.33
|
|
2656.67
|
|
|
|
ہریانہ
|
|
11.00
|
|
55.00
|
|
|
|
ہماچل پردیش
|
|
854.08
|
|
4270.42
|
|
|
|
کرناٹک
|
|
135.92
|
|
679.58
|
|
|
|
کیرالہ
|
|
1657.58
|
|
8287.92
|
|
|
|
منی پور
|
|
210.33
|
|
1051.67
|
|
|
|
میگھالیہ
|
|
106.58
|
|
532.92
|
|
|
|
میزورم
|
|
149.17
|
|
745.83
|
|
|
|
اناگالینڈ
|
|
379.75
|
|
1898.75
|
|
|
|
پنجاب
|
|
840.08
|
|
4200.42
|
|
|
|
راجستھان
|
|
823.17
|
|
4115.83
|
|
|
|
سکم
|
|
56.50
|
|
282.50
|
|
|
|
تمل ناڈو
|
|
183.67
|
|
918.33
|
|
|
|
تریپورہ
|
|
378.83
|
|
1894.17
|
|
|
|
اتراکھنڈ
|
|
647.67
|
|
3238.33
|
|
|
|
مغربی بنگال
|
|
1467.25
|
|
7336.25
|
|
|
|
میزان
|
|
9871.00
|
|
49355
ریلوے کی وزارت
گتی شکتی کارگو ٹرمینل پالیسی کے تحت کارگو ٹرمینلز کی ترقی کے لیے 79 اصولی منظوری دی گئی ہے
گتی شکتی کارگو ٹرمینل  پالیسی کے تحت، تین سالوں یعنی 2022-23،2023-24 اور202-25میں 100 جی سی ٹی تیار کرنے کا ہدف رکھا گیا ہے ۔ 22 جی سی ٹی پہلے ہی کام شروع کر چکے ہیں۔ جی سی ٹی پالیسی کے تحت کارگو ٹرمینلز کی ترقی کے لیے 125 درخواستیں موصول ہوئی ہیں اور 79 کو اصولی منظوری دی گئی ہے۔
غیر ریلوے کی زمین پر جی سی ٹی تیار کرنے کے لیے، جی سی ٹی آپریٹرز مقام کی نشاندہی کریں گے اور ضروری منظوری حاصل کرنے کے بعد، ٹرمینل کی تعمیر کریں گے۔ جی سی ٹیز کو ریلوے کی زمین پر مکمل یا جزوی طور پر تیار کرنے کے لیے، ریلوے کے ذریعے زمین کے پارسلز کی نشاندہی کی جائے گی اور ٹرمینل کی تعمیر اور آپریشن کے لیے جی سی ٹی آپریٹر کا انتخاب کھلے ٹینڈر کے عمل کے ذریعے کیا جائے گا۔
یہ معلومات ریلوے، مواصلات اور الیکٹرانک نیز معلوماتی ٹیکنالوجی کے وزیر جناب اشونی ویشنو نے آج راجیہ سبھا میں ایک سوال کے تحریری جواب میں فراہم کیں۔
سٹرک ٹرانسپورٹ اور شاہراہوں کی وزارت
جناب نتن گڈکری نے مغربی بنگال کے سلی گوڑی میں 1206 کروڑ روپے کی لاگت کے 3 قومی شاہ راہوں کے پروجیکٹوں کا افتتاح کیا اور سنگ بنیاد رکھا
روڈ ٹرانسپورٹ اور شاہراہوں کے مرکزی وزیر جناب نتن گڈکری نے 1206 کروڑ روپے کی لاگت سے کروڑ روپے کے 3 قومی شاہ راہوں کے پروجیکٹوں کا آج سلی گوڑی میں ارکان پارلیمنٹ جناب راجو بشت، جناب جینت کمار رائے اور مرکزی اور ریاستی عہدیداروں کی موجودگی میں افتتاح کیا اور سنگ بنیاد رکھا۔ اس موقع پر اجتماع سے خطاب کرتے ہوئے جناب گڈکری نے کہا کہ افتتاح شدہ پروجیکٹوں میں قومی شاہ راہ نمبر 31  کے کلومیٹر 615.5 پر لیول کراسنگ کی جگہ 2 لین والا ROB شامل ہے اور یہ قومی شاہ راہ نمبر 31  کے 661.100 کلومیٹر پر لیول کراسنگ کے بدلے بین اقوامی رابطے اور آر او بی کو نمایاں فروغ دے گی۔ انہوں نے کہا کہ بہتر حفاظتی خصوصیات کی وجہ سے اس سے حادثات کو کم کرنے اور سفر کے فاصلے اور وقت کو کم کرنے میں مدد ملے گی۔
جناب گڈکری نے کہا کہ ان پروجیکٹوں کی ترقی مغربی بنگال کے ساتھ ساتھ ہندوستان کے مشرقی حصوں میں صنعتی اور اقتصادی ترقی کا باعث بنے گی جس کے ساتھ زرعی شعبے کی طرف اہم پیش رفت ہوگی۔
سلی گوڑی میں ٹریفک کی بھیڑ کو کم کرنے کے لئے قومی شاہراہ نمبر31  کی 4/6- لیننگ کی ترقی کے لئے 569.258 کلومیٹر سے 581.030 کلومیٹر تک آج سنگ بنیاد رکھا گیا۔ دونوں طرف کی سروس روڈز ہوں گی۔ ۔ اس سے شمال مشرقی ہندوستان اور پڑوسی ممالک جیسے نیپال، بھوٹان اور بنگلہ دیش سے رابطے میں اضافہ ہوگا۔
زراعت اور کاشتکاروں کی فلاح و بہبود کی وزارت
اس سال خریف فصلوں کی بوائی 1116.88 لاکھ ہیکٹر اراضی میں ہوئی، جبکہ پچھلے سال اسی مدت کے دوران میں خریف فصلوں کی بوائی 1066.06 لاکھ ہیکٹر میں ہوئی تھی
زراعت اور کسانوں کے بہبود کی وزارت اور ریاستی سرکاروں نے مشن پروگراموں اور فلیگ شپ اسکیموں کے کامیاب نفاذ میں تمام کوشش کی ہیں۔ بھارت سرکار کے ذریعے بیج، جراثیم کش دوائیں، کھادوں اور مشینری جیسے ان پٹس کی وقت پر پری پوزشنگ کرنےسے عالمی وبا کے سبب ہوئے لاک ڈاؤن کے دوران بھی بڑے کوریج کو ممکن بنایا گیا ہے۔ خریف فصلوں کے تحت آنے والے رقبے کی پیش رفت پر کووڈ-19 کا اب تک کوئی اثر نہیں ہے۔ اس کا سہرا کسانوں کو جاتا ہے، جنہوں نے بروقت قدم اٹھائے اور ٹکنالوجی کو اپنایا اور حکومت کی اسکیموں کا فائدہ حاصل کیا۔
اس سال خریف فصل کا ایریا کوریج 1116.88 لاکھ ہیکٹر ہے، جبکہ پچھلے سال کی اسی مدت میں یہ 1066.06 لاکھ ہیکٹر تھا۔ خریف فصلوں کی عبوری بوائی کے آنکڑے یکم اکتوبر 2020 کو بند ہوجانے کی امید ہے۔
چاول: پچھلے سال کی اسی مدت کےد وران 385.7 لاکھ ہیکٹر کے مقابلے میں چاول کی بوائی تقریباً 407.14 لاکھ ہیکٹر اراضی میں ہوئی ہے۔ اسی طرح پچھلے سال کے مقابلے میں 5.56 فیصد اراضی کو زیادہ کورکیاگیا ہے۔
دالیں: پچھلے سال کی اسی مدت کے دوران 133.94 لاکھ ہیکٹر کے مقابلے میں دالوں کی بوائی تقریباً 139.36 لاکھ ہیکٹر اراضی میں ہوئی۔ اسی طرح پچھلے سال کے مقابلہ میں 4.05 فیصد اراضی کو زیادہ کور کیاگیا ۔
موٹے اناج: پچھلے سال کی اسی مدت کے دوران 180.35 لاکھ ہیکٹر کے مقابلے میں موٹے اناج کی بوائی تقریباً 183.01 لاکھ ہیکٹر اراضی میں ہوئی۔ اس طرح پچھلے سال کے مقابلے میں 1.47 فیصد اراضی کو زیادہ کور کیاگیا۔
تلہن: پچھلے سال اسی مدت کےد وران 179.63 لاکھ ہیکٹر کے مقابلے میں تلہن کی بوائی 197.18 لاکھ ہیکٹر اراضی میں ہوئی۔ اس طرح پچھلے سال کے مقابلے میں 9.77 فیصد اراضی کو زیادہ کور کیاگیا۔
گنا: پچھلے سال کی اسی مدت کےد وران 51.89 لاکھ ہیکٹر کے مقابلے میں گنے کی بوائی تقریباً 52.84 لاکھ ہیکٹر اراضی میں ہوئی۔ اس طرح پچھلے سال کی اسی مدت کے مقابلے میں 1.83 فیصد اراضی کو زیادہ کور کیاگیا۔
کپاس: پچھلے سال کی اسی مدت کے دوران 127.17 لاکھ ہیکٹر کے مقابلے میں کپاس کی بوائی تقریباً 130.37 لاکھ ہیکٹر اراضی میں ہوئی۔ اس طرح پچھلے سال کے مقابلے میں 2.11 فیصد اراضی کو زیادہ کور کیاگیا۔
جوٹ اور میستا: پچھلے سال کی اسی مدت کےد وران 6.86 لاکھ ہیکٹر کے مقابلے میں جوٹ اور میستا کی بوائی تقریباً 6.98 لاکھ ہیکٹر اراضی میں ہوئی۔ اس طرح پچھلے سال کے مقابلے میں 1.78 فیصد لاکھ ہیکٹر اراضی کو زیادہ کور کیاگیا ہے۔
24ستمبر 2020 تک ملک میں 928.8 ملی میٹر حقیقی بارش ہوئی، جبکہ معمول کے ساتھ میں 854.7 ملی میٹر بارش ہوئی تھی۔ اس طرح ایک جون 2020 سے 24 ستمبر 2020 تک کی مدت کے دوران 9 فیصد زیادہ بارش ہوئی ہے۔ سینٹرل واٹر کمیشن کی رپورٹ کے مطابق 24ستمبر 2020 تک ملک کے 123 آبی ذخائر میں دستیاب پانی کا ذخیرہ پچھلے سال کی اسی مدت کے دوران پانی کا ذخیرہ 99 فیصد ہے اور پچھلے 10 سالوں کے اوسط ذخیرے کا 115 فیصد ہے۔
...............................................................
م ن، ح ا، ع ر
U-5858
(Visitor Counter : 144
وزیراعظم کا دفتر
وزیراعظم نریندرمودی نے 75ویں یوم آزادی کے موقع پرعالمی رہنماؤں کی جانب سے نیک خواہشات پیش کئے جانے پران کا شکریہ اداکیا
نئی دہلی، 15؍اگست:وزیراعظم ، جناب نریندرمودی نے 75ویں یوم آزادی کے موقع پر عالمی رہنماؤں کی جانب سے نیک خواہشات اورتہنیتی پیغامات پیش کئے جانے پر شکریہ اداکیا۔
بھوٹان کے وزیراعظم کے ٹویٹ کے جواب میں وزیراعظم ، نریندرمودی نے کہاکہ یوم آزادی پرپرخلوص مبارکباد کے لئے @ lyoncheen پی ایم بھوٹان ، آپ کا بہت بہت شکریہ ۔ سبھی بھارتی بھوٹان کے ساتھ ہماری منفرداورقابل بھروسہ دوستانہ رشتوں کی قدرکرتے ہیں ۔
آسٹریلیا کے وزیراعظم اسکاٹ موریسن کے ایک ٹویٹ کے جواب میں وزیراعظم نے کہا؛
میرے دوست @اسکاٹ موریسن ایم پی آپ کی نیک خواہشات کا بہت بہت شکریہ ۔ بھارت بھی آسٹریلیا کےساتھ اپنی بڑھتی ہوئی درخشاں شراکت دوری کو عزیز رکھتاہے جو مشترکہ قدروں اورعوام سے عوام کے درمیان قریبی رشتوں پرمبنی ہیں ۔
سری لنکا کے وزیراعظم مہیندراراجہ پکسا کے ایک ٹویٹ کے جواب میں وزیراعظم نے کہاکہ میں وزیراعظم راجہ پکسا کا نیک خواہشتات کے لئے شکرگذارہوں ۔
بھارت اورسری لنکا کے صدیوں پرانے ثقافتی /روحانی اورتہذیبی رابطے میں جو ہماری خصوصی دوستی کو بنیاد فراہم کرتے ہیں ۔@
PresRajapaksa
نیپال کےوزیراعظم شیربہادردیوبا کے ایک ٹویٹ کے جواب میں وزیراعظم ، جناب نریندرمودی نےکہا،
ان کی مبارکباد اور نیک خواہشات کے لئے میں ان کا شکریہ اداکرتاہوں ، بھارت اورنیپال ثقافتی ، لسانی /مذہبی اورکنبے کے رابطوں سے منسلک ہیں ۔
Sher B Deuba@
مالدیپ کے صدرابراہیم محمد صالح کے ایک ٹویٹ کے جواب میں وزیراعظم نے کہاکہ:
میں صدر
ibusolih@
کا مبارکباد پیش کرنے پر شکریہ اداکرتاہوں ۔ مالدیپ ہمارا اہم بحری پڑوسی ہے اورایک محفوظ /سب کی شمولیت والے اورخوشحال بھارت بحرالکاہل خطے کے بڑھتے ہوئے مشترکہ ویژن میں ہمارا شراکت دارہے ۔
سری لنکا کے صدرگوٹابایاراجہ پکسا کے ایک ٹویٹ کے جواب میں وزیراعظم نے کہا کہ
‘‘میں صدر
کا ان کی مبارکباد کے لئے شکریہ اداکرتاہوں اورسبھی شعبوں میں بھارت سری لنکاتعاون کو مزید مستحکم کرنے کے لئے Gotabaya R
مل کرکام کرنے کا متمنی ہوں ۔
ماریشس کے وزیراعظم پراوند جگ ناتھ کے ایک ٹویٹ کے جواب میں وزیراعظم نے کہاکہ
‘‘وزیراعظم پراوند جگناتھ آپ کا شکریہ ،
بھارت اورماریشس کے درمیان صدیوں پرانے عوام سے عوام کے درمیان رابطوں کی بدولت دونوں ہی ملکوں کے ایک جیسے مرکزی اقدار اورروایات ہیں ، جس سے ہماری خصوصی دوستی کو بنیاد فراہم کرتی ہے ۔
@jagnauth Kumar
اسرایئل کے وزیراعظم نفتالی بیننٹ کے ایک ٹویٹ کے جواب میں وزیراعظم نے کہاکہ ،
عزت مآب وزیراعظم @ naftali bennet آپ کی نیک خواہشات کے لئے شکریہ ۔ میں دونوں حکومتوں اورعوام کے درمیان رشتوں کو مستحکم کرنے کے لئے مل کرکام کرنے کا متمنی ہوں اور بھارت اسرائیل اسٹرٹیجک شراکت داری کے بنیاد کو مستحکم کرنے کا بھی متمنی ہوں ۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد121.06 کروڑسے تجاوزکرگئی
گذشتہ 24 گھنٹوں میں 73.58 لاکھ سے زیادہ ٹیکے لگائے گئے
شفایابی کی شرح سردست98.34 فیصد پر بنی ہوئی ہے
گذشتہ 24 گھنٹوں میں 8,318 نئے معاملے سامنے آئے ہیں
بھارت میں سردست زیر علاج مریضوں کی تعداد1,07,019 ہے
متاثرہ پائے جانے والے مریضوں کی ہفتہ واری شرح  ہے، جو پچھلے 13 دنوں سےایک فیصد سے کم ہے
نئی دلّی ،27 نومبر، 2021/
گذشتہ 24 گھنٹوں کے دوران 73,58,017 ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد 121.06 کروڑ  تک پہنچ گئی ہے۔ اس کامیابی کو حاصل کرنے کے لئے ملک بھر میں 1,25,40,268 سیشنز کا انعقاد کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,83,214
|
|
دوسری خوراک
|
|
94,56,495
|
|
صف اوّل کے کارکنان
|
|
پہلی خوراک
|
|
1,83,77,861
|
|
دوسری خوراک
|
|
1,64,25,235
|
|
18 تا 44 سال کی عمر کے افراد
|
|
پہلی خوراک
|
|
45,23,76,181
|
|
دوسری خوراک
|
|
21,14,88,084
|
|
45 تا 59 سال کی عمر کے افراد
|
|
پہلی خوراک
|
|
18,32,04,822
|
|
دوسری خوراک
|
|
11,69,47,688
|
|
60 سال سے زیادہ عمر کے افراد
|
|
پہلی خوراک
|
|
11,47,36,087
|
|
دوسری خوراک
|
|
7,72,62,595
|
|
مجموعی تعداد
|
|
1,21,06,58,262
پچھلے 24 گھنٹے میں 10,967 مریض روبہ صحت ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر  3,39,88,797 ہوگئی ہے۔
جس کے نتیجے میں، بھارت میں صحت یابی کی شرح 98.34 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل 153دنوں سے یومیہ نئے کیس درج ہونے کا رجحان 50,000سے بھی کم ہے۔
گزشتہ 24 گھنٹے کے دورا ن 8,318 نئے معاملات درج ہوئے ہیں۔
زیر علاج مریضوں کی تعدادفی الحال1,07,019ہے ۔سردست زیر علاج مریضوں کی تعداد ملک بھرکے مجموعی متاثرہ معاملوں کا 0.31 فیصد ہیں، اور یہ مارچ 2020 کے بعد سے سب سے کم ہے۔
ملک بھر میں جانچ کی صلاحیت میں خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر 9,69,354 نمونوں کی جانچ کی گئی ۔ بھارت میں اب تک مجموعی طور پر تقریباً 63.82 کروڑ  نمونوں کی جانچ کی جاچکی ہے۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست 0.88 فیصد ہوگئی ہے،جو گذشتہ13دنوں سےایک فیصد سے بھی کم رہ گئی ہے۔اسی طرح ایک دن میں جانچ کے بعد متاثر پائےجانے والے افراد کی شرح فی الحال 0.86فیصد ہے۔ یومیہ متاثرہ افراد کی شرح پچھلے54 دنوں سے2فیصد سے بھی نیچے آگئی ہے اورلگاتار89 دنوں سے یہ شرح 3 فیصد سے نیچے درج ہورہی ہے۔
پیٹرولیم اور قدرتی گیس کی وزارت
جناب دھرمیندر پردھان نے چارٹرڈ اکاؤنٹنٹ کے ایک گروپ سے مکالمے میں کہا کہ اوڈیشہ عالمی سرگرم اقتصادی مرکز بننے جارہا ہے
پیٹرولیم،قدرتی گیس اور اسٹیل کے وزیر جناب دھرمیندر پردھان نے آج وی ایس ایم سیریز میں ’’سی اے: دی کیٹالسٹ ۔ لرننگ ۔ ان لرننگ اینڈ ری لرننگ‘‘ پر ایک ویبنار سے خطاب کیا۔ اس کا اہتمام آئی سی اے آئی کی راوڑکیلا ، سمبل پور اور جارسگوڈا برانچ نے کیا تھا۔
جناب پردھان نے اس تقریب سے خطاب کرتے ہوئے کہا کہ اڈیشہ عالمی سطح پر سرگرم اقتصادی مرکز بننے کے لئے منفرد طور پر تیار ہے۔ انہوں نے کہا کہ معدنیات کے بھرپور وسائل ، آبادی کے سودمند تناسب اور مارکیٹ کے ساتھ ، اوڈیشہ عالمی منڈیوں میں مستقبل کے امکانات سے فائدہ اتھانے کیلئے سے فائدہ اٹھانے کے لئے تیار ہے۔ انہوں نے کہا کہ ملک کوویڈ 19 کے بحران سے نکل رہا ہے اور آہستہ آہستہ بحران کے بعد کے دور میں داخل ہورہا ہے۔ پچھلے تین مہینوں میں ہم نے جو معاشی اشارے دیکھے ہیں ان کے مطابق بحالی کے واضح امکانات ہیں۔ انہوں نے کہا کہ خواہ یہ بجلی کی کھپت ہو یا تیل اور گیس کی کھپت یا جی ایس ٹی جمع کرنا، سب تیزی سے بحالی کی طرف اشارہ کررہے ہیں۔
مشرقی خطے کے ترقیاتی وژن کے بارے میں بات کرتے ہوئے ، انہوں نے کہا کہ معزز وزیر اعظم جناب نریندر مودی نے مشن پُروودیہ سے فائدہ اٹھانے کے لئے منفرد طور پر مشرقی ہندستان اور اڈیشہ کی ترقی کو غیرمعمولی ترجیح دی ہے۔ اور اڈیشہ ُروودیہ مشن سے فائدہ اٹھانے کیلئے پوری طرح تیار ہے۔ اڈیشہ ملک کو لوہا، خام لوہا اور دیگر اشیا بڑے پیمانے پر فراہم کرتا ہے۔ ہمیں عالمی سپلائی چین کے ساتھ خود کو زیادہ سے زیادہ مربوط کرنا ہوگا۔
وزیر نے اوڈیشہ کی طاقت کو نشاندہی کرتے ہوئے کہا ، "اڈیشہ زراعت سے مالا مال ہے۔ اوڈیشہ سیاحت میں بھی بے پناہ امکانات رکھتا ہے۔ تعلیم اوڈیشہ کے لوگوں کی فطری طاقت ہے۔ اڈیشہ میں بہت سے ادارے ہیں جو قومی شہرت کے حامل ہیں۔ ٹکنالوجی نئے مواقع پیدا کررہی ہے اور اڈیشہ کو انوکھا مقام دیا گیا ، اوڈیشہ میں رہ کر کوئی دنیا میں کہیں بھی کام کرسکتا ہے۔
پیٹرولیم اور قدرتی گیس کی وزارت
حکومت پیٹرول میں ایتھانول کی آمیزش کو فروغ دے رہی ہے
نئی دہلی ،08؍مارچ:حکومت ، ایتھانول کی آمیزش شدہ پیٹرول  کے پروگرام کے تحت بائیو ایندھن -2018سے متعلق قومی پالیسی کے عین مطابق پیٹرول جیسے موٹرگاڑیوں کے خاص ایندھن میں مخلوط اسٹاک کے طورپرایتھانول کے استعمال کو فروغ دے رہی ہے ۔ اس پالیسی میں 2030تک پیٹرول میں 20فیصدتک ایتھانول کی آمیزش کرنے سے متعلق اشارتی ہدف کی بات کہی گئی ہے ۔
خوراک اورسرکاری نظام تقسیم  کے محکمے نے مطلع کیاہے کہ ایتھانول کی پیداوار ، شراب کے مختلف کارخانوں میں مختلف ہوتی ہے اوریہ خام مال کی لاگت ، تبدیلی کی لاگت ، شراب بنانے کے پلانٹس کی بہترکارکردگی وغیرہ جیسے مختلف عناصر پرمنحصرہوتی ہے ۔ حکومت نے سپلائی اور مانگ سائڈ سے متعلق بہت سے اقدامات کے ہیں ان میں ایتھانول کی پیداوار کے لئے خام مال کی گنجائش میں اضافہ کرنااورایتھانول کی تیاری کے لئے استعمال کئے جارہے چارے کی مختلف قسموں سے ایتھانول کی قیمتیں طے کرنا شامل ہیں ۔ ایتھانول کی سپلائی سے متعلق پیش کش کی بنیاد پر تیل کی مارکیٹنگ کرنے والی سرکاری ملکیت کی کمپنیوں  نے ای بی پی پروگرام کے تحت پیٹرول میں ایتھانول کی آمیزش کرنے کی غرض سے ایتھانول سپلائی کے سال  21-2020کے لئے  325.5کروڑلیٹرس مختص کئے ہیں ۔
ملک میں ایتھانول کی تیاری کی صلاحیت میں اضافہ کرنے کے مقصد سے ڈی ایف پی ڈی نے مطلع کیاہے کہ حکومت نے 14جنوری 2021کو ایک ترمیم شدہ اسکیم مشتہرکی ہے ، جس کے تحت بینکوں ، این سی ڈی سی ، آئی آرای ڈی اے ، این بی ایف سی اور دیگر کسی بھی مالی ادارے کے ذریعہ دیئے گئے قرضوں پرسود پرچھوٹ کی شکل میں مالی امداد میں توسیع کی گئی ہے تاکہ چارے جیسے اناج  کے پاس اضافی چاول سے پہلے مرحلے کی ایتھانول تیاری کے لئے شراب کی نئی فیکٹریاں قائم کرنے ، موجودہ صلاحیت میں اضافہ کرنے ، بالکل بھی رقیق رساؤ نہ ہونے سے متعلق نظام نصب کرنے وغیرہ جیسی مختلف سرگرمیوں کے لئے معاونت ہوسکے ۔
حکومت نے اس قسم کے چارہ سے تیارہونے والے ایتھانول کی اعزازی قیمتیں طے کی ہیں یعنی خراب اناج سے تیارایتھانول 51.55روپے فی لیٹراورایف سی آئی کے چاول سے 56.87روپے فی لیٹر۔
پیٹرولیم اورقدرتی گیس کے مرکزی وزیرجناب دھرمیندرپردھان نے آج لوک سبھا میں ایک تحریری جواب میں معلومات فراہم کیں۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں کو 22 کروڑ سے زیادہ ویکسین ڈوزیز فراہم کی گئی
1.84 کروڑ ڈوزیز سے زیادہ اب بھی ریاستوں/ مرکز کے زیر انتظام علاقوں کے پاس ہے، جو لگائی جانی باقی ہے
نئی دہلی،27/مئی2021،
ملک گیر ٹیکہ کاری مہم کے حصے کے طور پر بھارتی حکومت ریاستوں اور مرکز کے زیر انتظام علاقوں کو مفت کووڈ ویکسین فراہم کررہی ہے۔ اس کے علاوہ بھارتی حکومت ریاستوں/ مرکز کے زیر انتظام علاقوں کی براہ راست ویکسین کی خریداری میں بھی مدد کررہی ہے۔ ٹیکہ کاری بھارتی حکومت کی جامع حکمت عملی کا اہم ستون ہے، جس کے تحت وباکی روک تھام اور بندوبست کے ساتھ ساتھ ٹیسٹ، ٹریک، علاج اور کووڈ کے تعلق سے مناسب برتاؤ پر عمل کیا جاتا ہے۔
لبرلائز اور کووڈ 19 ٹیکہ کاری کی تیز تر تیسرے مرحلے کی حکمت عملی کا نفاذ یکم مئی 2021 سے شروع ہوا۔
اس حکمت عملی کے تحت ہر ماہ سینٹرل ڈرگ لیباریٹری  کے ذریعے منظور شدہ کسی بھی مینوفیکچرر کی 50 فیصد ڈوزیز بھارتی حکومت خریدے گی۔ حکومت ان ڈوزیز کو ریاستی حکومتوں کو بالکل مفت فراہم کراتی رہے گی، جیسا کہ اس نے پہلے کیا ہے۔
بھارتی حکومت نے ابھی تک مفت کٹیگری اور ریاستوں کے ذریعے براہ راست خرید کی کٹیگری دونوں کے تحت 22 کروڑ ویکسین ڈوزیز سے زیادہ  ریاستوں / مرکز کے زیر انتظام علاقوں فراہم کیے ہیں۔
اس میں سے مجموعی کھپت، جس میں ضائع ہونے والے ڈوزیز بھی شامل ہیں،201759768 ڈوزیز ہے۔
1.84 کروڑ سے زیادہ کے کووڈ ویکسین ڈوزیز اب بھی ٹیکہ کاری کے لیے ریاستوں/ مرکز کے زیر انتظام علاقوں کے پاس موجود ہیں۔
مزید براں 11 لاکھ  ویکسین ڈوزیز اب بھی تیاری کے مراحل میں ہیں اور آئندہ تین دن کے اندر ریاستوں/ مرکز کے زیر انتظام علاقوں کو مل جائیں گے۔
۔۔۔۔۔۔۔۔۔۔۔
U-4867
ش ح۔ ف ا ۔ ت ع۔
(